# Suno AI

Suno AI és una eina d'intel·ligència artificial generativa que produeix cançons basades en descripcions textuals, combinant veus amb instruments. És accessible a través del lloc web de Microsoft Copilot. Opera fent coincidir la cançó amb les indicacions proporcionades per l'usuari (enginyeria prompt), i encara que la companyia no ha revelat el conjunt de dades utilitzades per entrenar la seva IA, s'ha protegit contra el plagi i els problemes de drets d'autor.

## Història

El 203 va ser fundat per un equip de músics i experts en intel·ligència artificial amb experiència prèvia en empreses de tecnologia com a Meta, TikTok i Kensho, i té la seva seu a Cambridge. A l'abril de 2023, es va publicar, a GitHub i Hugging Face, el seu model de text a veu i àudio de codi obert anomenat «Bark», sota la llicència MIT. El 21 de març de 2024, es va publicar la versió v3 per a tots els usuaris. La nova versió va permetre als usuaris crear un nombre limitat de cançons de 2 minuts utilitzant un compte gratuït. L'1 de juliol, es va publicar la seva aplicació per a mòbil.

### Problemes legals

Al juny de 2024, l'Associació de la Indústria Discogràfica dels Estats Units (RIAA) va interposar una demanda contra Suno AI i Udio, un altre generador de cançons, per suposada infracció massiva d'enregistraments sonors amb drets d'autor. L'acció legal cerca prohibir a aquestes empreses la formació sobre música amb drets d'autor i exigeix indemnitzacions de fins a 150,000 dòlars estatunidencs per cada infracció comesa.

## Funcionament

La intel·ligència artificial de Suno AI funciona mitjançant dos models principals: Bark i Chirp, que treballen junts per a generar tant la veu com la música d'una cançó. Bark és l'encarregat de crear les melodies vocals, mentre que Chirp s'ocupa de la música i els efectes de so.Aquests models utilitzen xarxes neuronals profundes per a generar cançons a partir d'un text (en anglès, prompt) que descriu el tipus, el títol i la lletra de la cançó. La intel·ligència artificial analitza el text i extreu les paraules clau, el ritme, el to i l'estil que es desitja. Després, crea una composició musical original que s'adapta a la descripció, usant una gran base de dades de sons, instruments i veus.

## Vegeu també

* Udio

## Referències

* ↑ «How to Use Microsoft Copilot and Suno AI Music Generator» (en anglès). Tech.co, 19-12-2023. [Consulta: 4 gener 2024].
* ↑ «Microsoft’s Copilot and Suno AI team up to create a music generator extension» (en anglès). The Verge, 19-12-2023. [Consulta: 4 gener 2024].
* 1 2 «About us - Suno AI» (en anglès). Suno AI, 20-01-2024. [Consulta: 1r març 2024].
* ↑ Bastian, Matthias. «Suno AI's new text-to-music model generates impressive songs» (en anglès). The Decoder, 17-09-2023. [Consulta: 26 abril 2024].
* ↑ «Bark: The Ultimate Audio Generation Model» (en anglès). KDnuggets. [Consulta: 26 abril 2024].
* ↑ Hiatt, Brian. «Our AI-Generated Blues Song Went Viral -- and Sparked Controversy» (en anglès). Rolling Stone, 22-03-2024. [Consulta: 5 abril 2024].
* ↑ Wilson, Mark. «What is Suno? The viral AI song generator explained – and how to use it for free» (en anglès). TechRadar, 23-03-2024. [Consulta: 5 abril 2024].
* ↑ «Suno launches iPhone app — now you can make AI music on the go» (en anglès). Tom's Guide, 02-07-2024. [Consulta: 7 juliol 2024].
* ↑ Sato, Mia. «Major record labels sue AI company behind “BBL Drizzy”» (en anglès). The Verge, 24-06-2024. [Consulta: 24 juny 2024].
* ↑ Robinson, Kristin. «Major Labels Sue AI Firms Suno and Udio for Alleged Copyright Infringement» (en anglès). Billboard, 24-06-2024. [Consulta: 24 juny 2024].
* ↑ Vallejo, Antonio. «Suno AI: cómo crear canciones con inteligencia artificial en su app y en Copilot» (en castellà). Genbeta, 20-02-2024. [Consulta: 1r març 2024].
* ↑ Fernández, Yúbal. «Suno AI: qué es y cómo usarlo para crear una canción con música, letra y voz usando inteligencia artificial» (en castellà). Xataka, 19-01-2024. [Consulta: 1r març 2024].

## Enllaços externs

* Suno AI - Lloc web oficial (anglès)